
Тема: Минең ғаиләм.
Маҡсат: 
а)яңы һүҙҙәрҙе отоп алыу: ҡусты, әсәй, атай, ғаилә, бәләкәй, сәпәкәй, һикерә, күтәрә; 1-5 - кә тиклем рәт һандарын һанарға өйрәтеү;
б) телмәр аппаратын үҫтереү, нығытыу: һ, ә, ҡ, с  өндәрен дөрөҫ әйтергә өйрәтеү күнекмәләре;
в) алдан өйрәнелгән һәм яңы типик грамматик конструкцияларҙы ҡабатлау, нығытыу, өйрәнеү: Бесәй йомшаҡ. Туп һикерә. Ҡуян ҡурҡаҡ. Ҡуяндың ҡолағы оҙон. Кәзә кәбеҫтә яратаң;
г) бәйләнешле телмәр үҫтереү күнекмәләре үткәреү;
д) башҡорт телендә һөйләшеү белеүгә ҡыуаныс, шатлыҡ уятыу;
Йыһаҙ: Ҡурсаҡ Айгөл һәм уның ҡустыһы Тимур; ғаилә һүрәте; уйынсыҡ ҡуян, бесәй, эт, айыуҡай; фломастерҙар һәм аҡ ҡағыҙ биттәре.












Дәрес барышы
Тәрбиәсе:
· [bookmark: _GoBack]Һаумыһығыҙ, балалар! Кәйефтәр нисек? Бер-беребеҙгә һаулыҡ-иҫәнлек теләйек! -  Яҡшы көн теләйем һиңә! -  тип өҫтәп өйрәнәләр.
· Хәҙер беҙ башҡортса матур итеп һөйләшергә өйрәнер өсөн телде, ирендәрҙе уйнатып, уларҙы әҙерләп алайыҡ әле
Һа-һа-һа – һауа          һө-һө-һө – һөт
Һо-һо-һо – һоло	һү-һү - һүрәт
Һы-һы-һы - һыу 	     һи-һи-һи – һигеҙ.
    Үткән дәрестә өйрәнелгән һөйләмдәрҙе ҡабатлайҙар. Күнегеү  тәрбиәсе көрһәтеүе һәм йетәкселегендә башҡарыла: Бесей йомшаҡ. Туп һикерә. Ҡуян ҡурҡаҡ. Ҡуяндың ҡолағы оҙон. Кәзә кәбеҫтә ярата.
     Ишек  шаҡыйҙар. Ҡурсаҡ Айгөл инә. Ул бәләкәй генә ҡурсаҡ малай менән. Айгөл балалар менән һаулыҡ һораша, үҙе менән бергә  ҡустыһын алып килеүен әйтә :
· Был минең ҡустым. Уның исеме Тимур. Тимур бәләкәй. Мин ҙур.Мин - апай.Ҡарағыҙ әле, ул һикерә белә. Сәпәкәй итә. Ҡулдарын күтәрә белә. Бына ҡарағыҙ. (Тәрбиәсе Айгөл булып ҡурсаҡты хәрәкәтләндерә.)
Тәрбиәсе :
· Балалар, әйҙәгеҙ, Тимур тураһында йыр тыңлайыҡ (таныш көйгә һалып йырлап ишеттерә) :
Сәп-сәп сәпәкәй,
Минең кустым бәләкәй.
Ҡулын күтәргән була
Сәпәкәй иткән була.
 (Аҙаҡ ө-ҡ тапҡыр бергәләп йырлайҙар.)
· Балалар, кем Айгөлдең ҡустыһы Тимур тураһында йыр йырлап күрһәтә? – “Сәпәкәй”ҙе хор менән, шунан айырым – айырым йырлайҙар.
Тәрбиәсе :
· Айгөл һеҙгә фотоһүрәт алып килгән. Унда Айгөлдөң ғаиләһе төшкән, ҡарағыҙ әле.
· Был кем?  Был – әсәй.
· Был кем?  Был – атай.
· Был кем?  Был – бәләкәй малай. Уның исеме Тимур. Ул – ҡусты.
· Был – Айгөл. Ул ҙур. Ул – апай.
· Һурәттәге бөтә кешеләр – Айгөлдөң ғаиләһе.
· Әйҙәгеҙ эле тағы ла әйтеп китәйек Айгөлдөң кемдәре бар? (атаһы, әсәһе, ҡустыһы).
· Айгөл шиғырҙар тыңларға ярата. Кем ниндәй шиғыр һөйләп ишеттерә?
(Бесәй, ҡуян, көҙ тураһында.)

-Тимур бармаҡ уйындарыын ярата, әйҙәгеҙ, беҙ уға бармаҡ уйынын уйнап күрһәтәйек.
Бармаҡтар уйыны.
Был бармаҡ – олатай
Был бармаҡ - өләсәй
Был бармаҡ - атай
Был бармаҡ – әсәй
Был бармаҡ – мин,
Исеме уның Тимур.
    Һәр балаға үҙенң ғаиләһенең һүрәтен төшөрөргә тәҡдим итә. Аҙаҡ һүрәттәрҙе таҡтаға элеп ҡуялар.
    Дәресте йомғаҡлап, тәрбиәсе шиғырҙарҙы ҡабатлата, өйрәнелгән уйындарҙы уйната.


